b'\n_START_ARTICLE_\nBazilika Jezusovega rojstva, Betlehem\n_START_PARAGRAPH_\nBazilika Jezusovega rojstva je kr\xc5\xa1\xc4\x8danska bazilika v Betlehemu. Zgrajena na kraju, kjer se je po izro\xc4\x8dilu rodil Jezus Kristus. Da bi zabrisal izro\xc4\x8dilo in prepre\xc4\x8dil romanja kristjanov, je rimski cesar Hadrijan dal leta 135 na tem mestu zgraditi poganski hram boga Adonisa. Kraljica Helena je na tem kraju dala postaviti baziliko Kristusovega rojstva 329. Cerkev je bila dokon\xc4\x8dana in posve\xc4\x8dena leta 339._NEWLINE_Tamkaj\xc5\xa1nji muslimani niso izpolnili strogega ukaza Al-Hakima, ki je ukazal poru\xc5\xa1enje vseh kr\xc5\xa1\xc4\x8danskih cerkva pod svojo oblastjo in torej tudi betlehemsko. Ta ukaz se jim je zdel blazen. Na ta na\xc4\x8din se je ohranila v celi Palestini kot edina Konstantinova oziroma Helenina cerkev le bazilika Gospodovega rojstva v Betlehemu.'